**Jesper Urban Jansson** (født 8. januar 1971) er en svensk tidligere fotballspiller som spilte på sentral midtbane og som midtstopper. Han avsluttet sin karriere som aktiv fotballspiller i Stabæk etter 2006-sesongen. Hos Stabæk har han hatt en rolle i klubbens sportslige ledelse.

Jesper Jansson vokste opp i Braås utenfor Växjö. Han gjorde sin seniordebut for Öster som 17-åring i 1988. På laget var også hans tre år eldre bror Ulrik. Brødrene var viktige spillere på Östers midtbane da laget var nære på å bli seriemestere i 1992.

For Öster hadde Jesper Jansson spilt motvillig på midtstopperplass når anledningen krevde det. På det svenske landslaget fikk han 20. februar 1994 sin eneste A-landskamp som midtstopper i en 3-1 seier i Miami over USA. Kampen fungerte som oppladning for sommerens VM i USA.

Foran 1994-sesongen gikk Jansson til AIK for en overgangssum på 1,5 millioner kroner. I sin første sesong i hovedstadsklubben gikk han bare glipp av én kamp, og var en av lagets nyttigste spillere der han vekslet mellom å spille midtstopper og sentral midtbane. Han var nære ved å bli inkludert i Sveriges tropp til sommerens VM som erstatter for en skadet Jan Eriksson, men tapte kampen om plassen for Teddy Lucic.

I 1995 ble Jansson utstedt til AIKs lagkaptein. Problemer med lysken kom til å ødelegge mye av hans andre sesong i klubben. En operasjon på høsten sørget for å sette ham på sidelinjen siste halvdel av sesongen. Etter en skadeforfulgt 1995-sesong kom han på kant med klubbledelsen om kontraktsmessige forhold. I februar 1996 ble Jansson klar for Djurgården for omkring 1,5 millioner kroner. Overgangen til byrivalen skapte stor misnøye blant AIKs tilhengere. I et hevnangrep fikk Sjöfartsklubben Kaknäs sine lokaler vandalisert da tilhengere fra AIK tok feil av deres lokaler og Djurgårdens.

Overgangen til Djurgården ble ingen stor suksess. Hos Djurgården tilbragte han én sesong som endte med nedrykk fra Allsvenskan.

Bedre gikk det hos Stabæk, som kjøpte ham for 1,3 millioner kroner. Han spilte tre år som midtbaneanker i den norske klubben, hvor han ble cupmester i 1998.

Fra 1. juni 1999 ble Jansson klar for Genk, som var regjerende seriemestre i Belgia.

Med mangel på spilletid og dårlig trivsel vendte Jansson hjem til svensk fotball der han 1. september 2000 ble klar for Helsingborg, hvor broren Ulrik var lagkaptein. Etter fem sesonger hos Helsingborg, avrundet han karrieren med to sesonger i gamleklubben Stabæk.

Jesper Janssons fremste styrker som spiller lå i hans pasningsspill, duellstyrke og hodespill.

Karriereoversikt
----------------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1988
  | Öster | Sveriges flagg | 1
  | Allsvenskan |  |  |
| 1989
  | Öster
  | Sveriges flagg | 2
  | Division 1
  |  |  |
| 1990 | Öster
  | Sveriges flagg | 1
  | Allsvenskan | 0
  | 0
  |
| 1991
  | Öster
  | Sveriges flagg | 1
  | Allsvenskan | 9
  | 1
  |
| 1992
  | Öster
  | Sveriges flagg | 1
  | Allsvenskan | 23
  | 3
  |
| 1993
  | Öster
  | Sveriges flagg | 1
  | Allsvenskan | 25
  | 1
  |
| 1994
  | AIK | Sveriges flagg | 1
  | Allsvenskan | 25
  | 4
  |
| 1995
  | AIK
  | Sveriges flagg | 1
  | Allsvenskan | 9
  | 2
  |
| 1996
  | Djurgården | Sveriges flagg | 1
  | Allsvenskan | 24
  | 1
  |
| 1997
  | Stabæk | Norges flagg | 1
  | Eliteserien | 19
  | 4
  |
| 1998
  | Stabæk
  | Norges flagg | 1
  | Eliteserien | 25
  | 6
  |
| 1999
  | Stabæk
  | Norges flagg | 1
  | Eliteserien | 7
  | 1
  |
| 1999/00
  | Genk | Belgias flagg | 1
  | Eerste klasse | 24
  | 2
  |
| 2000
  | Helsingborg | Sveriges flagg | 1
  | Allsvenskan | 6
  | 1
  |
| 2001
  | Helsingborg
  | Sveriges flagg | 1
  | Allsvenskan | 22
  | 2
  |
| 2002
  | Helsingborg
  | Sveriges flagg | 1
  | Allsvenskan | 25
  | 1
  |
| 2003
  | Helsingborg
  | Sveriges flagg | 1
  | Allsvenskan |  |  |
| 2004
  | Helsingborg
  | Sveriges flagg | 1
  | Allsvenskan | 23
  | 1
  |
| 2005
  | Stabæk | Norges flagg | 2
  | 1. divisjon |  |  |
| 2006
  | Stabæk
  | Norges flagg | 1
  | Eliteserien | 13
  | 1 |

Referanser
----------

1. ↑   transfermarkt.com, Transfermarkt spiller-ID 36442, besøkt 9. oktober 2017[Hentet fra Wikidata]
2. ↑  Jan Majlard (16. januar 1996). «Jansson har tröttnat på AIK». *Svenska Dagbladet*. s. 37.
3. ↑  Staffan Ulfvebrand (9. februar 1996). «Några frågor till...». *Svenska Dagbladet*. s. 24.
4. ↑  «Sprayade ned fel klubbhus». *Svenska Dagbladet*. 13. januar 1996. s. 25.
5. ↑  Arild Sandven (29. april 1999). «Jansson klar för Helsingborg». *Aftenposten*. s. 23.
6. ↑  «Jansson klar för Helsingborg». *Svenska Dagbladet*. 2. september 2000. s. 35.

Eksterne lenker
---------------

* (en) Jesper Jansson – Olympedia Rediger på Wikidata

* (en) Jesper Jansson – Sports-Reference (OL-resultater – arkivert) Rediger på Wikidata

* (sv) Jesper Jansson – Sveriges olympiske komité Rediger på Wikidata

* (en) Jesper Jansson – FIFA Rediger på Wikidata

* (en) Jesper Jansson – Transfermarkt Rediger på Wikidata

* (en) Jesper Jansson – national-football-teams.com Rediger på Wikidata

* (en) Jesper Jansson – FBref Rediger på Wikidata
* Svenska Fotbollförbundet
* AIK

|  |  |
| --- | --- |
| Oppslagsverk/autoritetsdata | Prabook
 |